CELEX: 32008R1156
Language: hu
Date: 2008-11-20 00:00:00
Title: A Bizottság 1156/2008/EK rendelete ( 2008. november 20. ) egyes áruk Kombinált Nómenklatúra szerinti besorolásáról

21.11.2008   
            
            
               HU
            
            
               Az Európai Unió Hivatalos Lapja
            
            
               L 310/9
            
         
      A BIZOTTSÁG 1156/2008/EK RENDELETE
   
   (2008. november 20.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából valamely más közösségi rendelkezés hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kódok alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               A Vámkódexbizottság az elnöke által megállapított határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kódok alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet Az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. november 20-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Állóképek rögzítésére, reprodukálására és megjelenítésére szolgáló készülék (ún. „digitális fényképkeret”), 17 cm hosszúsági, 12,9 cm szélességi és 12,3 cm magassági külső mérettel, a következő, egyetlen foglalatban elhelyezett összetevőkből:
                              
                                          —
                                       
                                       
                                          folyadékkristályos (LCD) típusú színes kijelző 13 cm (5,1 hüvelyk) képernyőátmérővel és 320 × 240 képpont felbontással,
                                       
                                    
                                          —
                                       
                                       
                                          foglalat SIM-kártya (előfizető-azonosító modul) számára,
                                       
                                    
                                          —
                                       
                                       
                                          infravörös csatlakozó,
                                       
                                    
                                          —
                                       
                                       
                                          belső memória, valamint
                                       
                                    
                                          —
                                       
                                       
                                          kezelőgombok.
                                       
                                    A képek a készülék belső memóriájába egy kompatibilis készülékről (például mobiltelefonról, automatikus adatfeldolgozó gépről vagy digitális fényképezőgépről) infravörös jel segítségével, vagy pedig SIM-kártyán keresztül, multimédiás üzenettel (MMS) kerülnek.
                              A képek a készülékről infravörös jel segítségével is áttölthetők egy kompatibilis készülékre.
                              A készülék JPEG és GIF formátumú, legfeljebb 1 024 × 728 képpont felbontású képek kezelésére képes.
                              A képek egyenként vagy diavetítés formájában egyaránt megjeleníthetők.
                              Belső memóriája legfeljebb 50 kép tárolására képes.
                           
                        
               
                  8528 59 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 3. pontja, valamint a 8528, a 8528 59 és a 8528 59 90 KN-kód szövegezése határozza meg.
                  Mivel a XVI. áruosztályhoz tartozó megjegyzések 3. pontja értelmében összetett készülékről van szó, a készüléket úgy kell besorolni, mintha kizárólag abból az összetevőből állna, amely a fő funkciót végzi.
                  Mivel a készülék képek megjelenítésére alkalmas, elsődleges funkciójának a monitorfunkciót kell tekinteni, amely a 8528 vtsz. alatt egyedi funkcióként meg van határozva.
                  Az, hogy a készülék a jeleket nem közvetlenül külső forrásból jeleníti meg, nem zárja ki a 8528 vtsz. alá történő besorolást, hiszen az ezen vtsz. alá tartozó monitorok különböző forrásokból származó különféle jelek fogadására lehetnek képesek (lásd még a 8528 vtsz.-hoz tartozó HR-magyarázat harmadik bekezdését).
                  Ezért a készüléket a 8528 59 90 vtsz. alá, színes monitorként kell besorolni.
               
            
                  
                              2.
                           
                           
                              Állóképek és videofilmek rögzítésére, reprodukálására és megjelenítésére, valamint hang rögzítésére és lejátszására szolgáló készülék (ún. „digitális képkeret”), 33 cm szélességi, 24,1 cm magassági és 4,1 cm mélységi külső mérettel, a következő, egyetlen foglalatban elhelyezett összetevőkből:
                              
                                          —
                                       
                                       
                                          folyadékkristályos (LCD) típusú színes kijelző 25,4 cm (10 hüvelyk) képernyőátmérővel és 800 × 480 képpont felbontással,
                                       
                                    
                                          —
                                       
                                       
                                          128 MB tárolókapacitású belső memória,
                                       
                                    
                                          —
                                       
                                       
                                          memóriakártya-foglalatok,
                                       
                                    
                                          —
                                       
                                       
                                          beépített hangszórók,
                                       
                                    
                                          —
                                       
                                       
                                          két USB-csatlakozó, valamint
                                       
                                    
                                          —
                                       
                                       
                                          kezelőgombok.
                                       
                                    A következő formátumokat támogatja:
                              
                                          —
                                       
                                       
                                          hang: MP3,
                                       
                                    
                                          —
                                       
                                       
                                          állókép: JPEG, GIF,
                                       
                                    
                                          —
                                       
                                       
                                          videó: MPEG1, MPEG4, MOV, AVI.
                                       
                                    A memóriakártya-foglalatokba különböző típusú szilárd, nem felejtő tárolóeszközök illeszthetők.
                              A képek egyenként, diavetítés formájában vagy „miniatűrként” egyaránt megjeleníthetők.
                              A készülék kompatibilis készülékhez, például digitális fényképezőgéphez, nyomtatóhoz vagy automatikus adatfeldolgozó géphez csatlakoztatható.
                           
                        
               
                  8528 59 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 3. pontja, valamint a 8528, a 8528 59 és a 8528 59 90 KN-kód szövegezése határozza meg.
                  Mivel a XVI. áruosztályhoz tartozó megjegyzések 3. pontja értelmében összetett készülékről van szó, a készüléket úgy kell besorolni, mintha kizárólag abból az összetevőből állna, amely a fő funkciót végzi.
                  A készülék kialakításából és működési elvéből következően a készülék célja állóképek és videofilmek megjelenítése. Az állóképek és a videofilmek rögzítését a készülék másodlagos funkciójának kell tekinteni. Ennek megfelelően elsődleges funkciónak a monitorfunkciót kell tekinteni, amely a 8528 vtsz. alatt egyedi funkcióként meg van határozva.
                  Az, hogy a készülék a jeleket nem közvetlenül külső forrásból jeleníti meg, nem zárja ki a 8528 vtsz. alá történő besorolást, hiszen az ezen vtsz. szerinti monitorok különböző forrásokból származó különféle jelek fogadására lehetnek képesek (lásd még a 8528 vtsz.-hoz tartozó HR-magyarázat harmadik bekezdését).
                  Ezért a készüléket a 8528 59 90 vtsz. alá, színes monitorként kell besorolni.